Το πρόβλημα της υφαλμύρωσης σε παράκτιους υδροφορείς: Προσομοίωση της περίπτωσης του Γαλλικού ποταμού με το λογισμικό GeoStudio
Creators: name: Λαζαρίδου, Ουρανία Θεόδωρου
Publisher: name: Aristotle University of Thessaloniki
Year: 2015
Subjects: Υφαλμύρωση
Γαλλικός ποταμός
Λογισμικό GeoStudio
Salinization
Gallikos river
GeoStudio software

description: Στην παρούσα διπλωματική εργασία παρουσιάζεται μια επισκόπηση του φαινόμενου της υφαλμύρωσης σε παράκτιους υδροφορείς και διερευνάται η περίπτωση υφαλμύρωσης του παράκτιου υδροφορέα ο οποίος υπόκειται της λεκάνης απορροής του Γαλλικού ποταμού. Η μελέτη της περίπτωσης της λεκάνης του Γαλλικού ποταμού επιλέχθηκε διότι αυτή χρησιμοποιείται κατά κόρον για τις υδρευτικές, αρδευτικές και βιομηχανικές ανάγκες της περιοχής με αποτέλεσμα τον υποβιβασμό της στάθμης των υπόγειων υδάτων και κατά συνέπεια τη διείσδυση υφάλμυρου νερού στον υπόγειο υδροφορέα.Η επισκόπηση του φαινομένου της υφαλμύρωσης επεκτείνεται σε όλο το φάσμα του προβλήματος, από την περιγραφή του φαινομένου, τα αίτια εμφάνισης, τις επιπτώσεις, τα μέτρα προστασίας και αντιμετώπισης, έως την οδηγία της Ευρωπαϊκής Ένωσης που αφορά την προστασία των υπόγειων υδάτων. Επίσης, δίνεται η φυσική ερμηνεία του φαινομένου αλλά και οι μέθοδοι εκτίμησης του επιπέδου της υφαλμύρωσης σε έναν παράκτιο υδροφορέα. Επιπλέον, λόγω των αυξανόμενων περιπτώσεων εμφάνισης του φαινομένου στην Ελλάδα, γίνεται ειδική αναφορά στις περιπτώσεις υφαλμύρωσης υπόγειων υδροφορέων στον ελλαδικό χώρο.Για την προσομοίωση της εξέλιξης του φαινομένου της υφαλμύρωσης στον υδροφορέα της μελέτης περίπτωσης χρησιμοποιήθηκε το λογισμικό πεπερασμένων στοιχείων GeoStudio 2007 και συγκεκριμένα τα υποπρογράμματα SEEP/W για την ανάλυση της ροής και CTRAN/W για την ανάλυση της διάδοσης του ρυπαντή, όπου ως ρυπαντής θεωρήθηκε το θαλασσινό νερό. Η προσομοίωση πραγματοποιήθηκε αρχικά για συνθήκες φυσικής ισορροπίας του συστήματος χωρίς ανθρωπογενείς επιδράσεις, δηλαδή χωρίς τη λειτουργία γεωτρήσεων άντλησης, και στη συνέχεια υπό συνθήκες λειτουργίας γεωτρήσεων άντλησης. Τα αποτελέσματα που προέκυψαν αναλύονται βάσει δεικτών με σκοπό την παρατήρηση της χωρικής και χρονικής εξέλιξης του φαινομένου σε κρίσιμα σημεία της περιοχής.Τελικά, μέσω της παραπάνω ανάλυσης αποτυπώνεται η εξέλιξη του φαινομένου στην κατάντη περιοχή του Γαλλικού ποταμού και εκτιμάται η επιρροή των γεωτρήσεων άντλησης στην εξέλιξη αυτή.
description: This thesis contains an overview of the salinization phenomenon in the case of coastal aquifers and a specific research of the phenomenon regarding the coastal aquifer underlying the basin of Gallikos River. The case study was chosen because of the extended pumping in the area of the basin in order to meet the needs of clean water supply, irrigation and industry, which leads to the degradation of the underground water level and therefore the intrusion of the seawater into the aquifer. The overview covers the whole spectrum of the salinization issue including: the description of the phenomenon, causes of appearance, negative effects, protection measures, and the EU directive regarding the protection of the underground aquifers. Additionally, the problem’s physical interpretation and the estimation methods of the salinization level are represented. Moreover, due to the increasing cases of salinization around Greece, a synopsis of the affected areas is displayed. The modeling of the case study area was carried out utilizing the finite element software GeoStudio 2007, specifically the SEEP/W groundwater seepage analysis and the CTRAN/W contaminant transport analysis, assuming that seawater is the contaminant. The simulation of the phenomenon was executed for two scenarios, under no man-made conditions, where no pumping occurs, and under the effect of pumping. The analyses’ results are reviewed with the assistance of indicators regarding the crucial places of the area, in order to observe the progress of salinization over space and time. Through the analyses the progress of salinization downstream of Gallikos River and the effect of pumping in the area are depicted.